joelniklaus/EU_Wikipedias huggingface dataset:
Σιντσού

Το  Σιντσού (κινέζικα: 新竹) είναι η 7η μεγαλύτερη, πληθυσμιακά, πόλη της Ταϊβάν. Πιο συγκεκριμένα, αποτελείται από 446.701 κατοίκους και χαρακτηρίζεται ως παράκτια πόλη με αρκετούς ανέμους και  υγρό υποτροπικό κλίμα. Παράλληλα, συνορεύει με τα στενά της Ταϊβάν καθώς και με την κομητεία Μιαολί. Την πόλη αρχικά κατοικούσαν αυτόχθονες πληθυσμοί της Ταϊβάν, οι οποίοι την είχαν ονομάσει Χοκιέν Τεκ-χαμ. Στην συνέχεια, οι κινέζοι αποικιστές ίδρυσαν την πόλη (1711) και έπειτα από αρκετά χρόνια την μετονόμασαν στην μορφή που έχει και σήμερα (1878).Τον έλεγχο της πόλης Σιντσού ανέκτησε η Κινέζικη Δημοκρατία έπειτα από τον Β' Παγκόσμιο Πόλεμο. Ακόμη στην πόλη έχει ιδρυθεί από την κυβέρνηση της Ταϊβάν το περίφημο Επιστημονικό Πάρκο Σιντσού, ένα τεράστιας σημασίας βιομηχανικό πάρκο, το οποίο συνέβαλε για την παγκόσμια βιομηχανία ημιαγωγών.

Παραπομπές 

Πόλεις της Ταϊβάν
Πρόκληση Λούντεριτς

Η πρόκληση Λούντεριτς πραγματοποιείται ετησίως από την δημιουργία της το 2007 στην περιοχή Λούντεριτς, Ναμίμπια (Lüderitz) κατά την περίοδο της άνοιξης, υπό την αιγίδα του Παγκόσμιου Συμβουλίου Ρεκόρ Ταχύτητας Ιστιοπλοΐας (Π.Σ.Ρ.Τ) (World Sailing Speed Record Council) και της Διεθνούς Ιστιοπλοϊκής Ομοσπονδίας (Δ.Ι.Ο) (International Sailing Federation).

Η Τοποθεσία
Η πρόκληση πραγματοποιείται στην νότια πλευρά της 1*7 χμ. λιμνοθάλασσας του Λούντεριτς ,όπου τους μήνες ανάμεσα στον Μάρτιο και Αύγουστο κάθε χρόνο παρατηρούνται έντονοι και συνεχής άνεμοι σε ιδανική , για την τοποθεσία και άθλημα , γωνία 140 μοιρών.Την πρώτη χρονιά (2007), οι αθλητές ήταν υποχρεωμένοι , λόγω του σχήματος της λιμνοθάλασσας, να ακολουθήσουν καμπυλωτή πορεία περιορίζοντας την ταχύτητα τους.Το έτος 2008 δημιουργήθηκε ευθεία διαδρομή με την χρήση εκσκαφέα.Προκειμένου να βελτιωθούν περαιτέρω οι συνθήκες πλεύσης , οι δημιουργοί τοποθέτησαν σάκους με άμμο και ειδικά κατασκευάσματα από ξύλο, προκειμένου να περιοριστεί το κύμα που προκαλούν οι ισχυροί άνεμοι της περιοχης  to .Το συνολικό μήκος της διαδρομής είναι 800 μέτρα (συμπεριλαμβανομένου της ζώνης επιταχύνσεως και επιβραδύνσεως πριν και μετά την επίσημη ζώνη μέτρησης ταχύτητας του Π.Σ.Ρ.Τ.

Ιστορικό

2007
Το ντεμπούτο του Λούντεριτς έγινε το 2007, όπου ο Γάλλος κάιτ-σέρφερ  κατέγραψε την καλύτερη ταχύτητα της χρονιάς στα 500μ ταχύτητα "ακουμπόντας" τους 47.92 --υστερώντας μόνο κατά 0.78 κόμβους από το παγκόσμιο ρεκόρ του 2005.

2008
Την δεύτερη χρονιά ,ο Sebastien Cattelan ήταν ο πρώτος αθλητής ξεπέρασε τους 50 κόμβους (93 χμ/ώρα) επιτυγχάνωντας μέγιστη ταχύτητα 50.26 κόμβους.Μόλις την επόμενη μέρα διεκδίκησε την πρωτιά της χρονιάς ο Alex Caizergues με 50.57 κόμβους.Οι παραπάνω αθλητές τερμάτισαν τον "αγώνα" για τους 50 κόμβους θέτοντας ως καινούργιο "στόχο" τα 100 χμ/ώρα.
Το ίδιο έτος, η νοτιοαφρικανή Sjoukje Bredenkamp επανέθεσε το ρεκόρ γυναικών , στους 45.20 κόμβους.
Νωρίτερα μέσα στον χρόνο, ο Rob Douglas έφτασε τους 49.84 κόμβους , ξεπερνώντας το ρεκόρ της εποχής και κερδίζωντας του τον τίτλο του πρώτου κάιτ-σέρφερ που έθεσε ρεκόρ ταχύτητας στο ευρήτερο άθλημα της ιστιοπλοΐας.Σύντομα όμως, η ομοσπονδία (Δ.Ι.Ο) επαναπροσδιόρισε το άθλημα της ιστιοπλοΐας , αφαιρώντας το κάιτ-σέρφινγκ.

2010

Αποτελέσματα Λούντεριτς 2010

External links
 Official Site

Κάιτ-σέρφινγκ
Λούντεριτς
Αγώνες ιστιοπλοΐας
Αγώνες Ουίντσερφ
Ναμίμπια
Σιβερέκ

Το Σιβερέκ (τουρκικά: Siverek από τα αρμενικά: Սեւավերակ, Σεβαβεράγκ, που κυριολεκτικά σημαίνει «μαύρα ερείπια», κουρδικά: Sêwreg, Σεουρέγκ‎) είναι πόλη και διοικητικό διαμέρισμα στα νοτιοανατολικά της Τουρκίας, στην επαρχία Σανλιούρφα, στο Τουρκικό Κουρδιστάν. Σύμφωνα με την απογραφή του 2000, ο πληθυσμός της πόλης ήταν 107.634 κάτοικοι· ενώ το διοικητικό διαμέρισμα είχε 247.000 κατοίκους. Απέχει περίπου 83 χλμ. από τη μεγάλη πόλη του Ντιγιάρμπακιρ.

Κατά την περίοδο της Οθωμανικής Αυτοκρατορίας, το Σιβερέκ βρισκόταν εντός του Βιλαετίου του Ντιγιάρμπακιρ και είχε αρκετούς χριστιανικούς οικισμούς.

Παραπομπές

Κουρδικοί οικισμοί στην Τουρκία
Ισραέλ Γκονθάλεθ (καλαθοσφαίριση)

Ο Ισραέλ Γκονθάλεθ (γεννήθηκε στις 16 Φεβρουαρίου 1975 στην Τορελαβέγα, στην Ισπανία), είναι Ισπανός επαγγελματίας προπονητής καλαθοσφαίρισης. Είναι επί του παρόντος επικεφαλής προπονητής της γερμανικής Άλμπα Βερολίνου από το 2021.

Προπονητική σταδιοδρομία 
Το 2017, ο Γκονθάλεθ υπέγραψε με την Άλμπα Βερολίνου για να γίνει βοηθός προπονητή υπό τον επικεφαλής προπονητή, Αΐτο Γκαρθία Ρενέσες . Βοήθησε την ομάδα να κατακτήσει τον πρώτο της τίτλο στο γερμανικό πρωτάθλημα από το 2009,   και το πρώτο της Κύπελλο Γερμανίας από το 2016.

Προσωπική ζωή 
Αποφοίτησε με το πτυχίο της Φυσικής Αγωγής από τη Σχολή Φυσικής Δραστηριότητας και Αθλητικών Επιστημών του Πανεπιστημίου της Γκραν Κανάρια .

Παραπομπές

Εξωτερικοί σύνδεσμοι 

  (στα αγγλικά)
Ισπανοί προπονητές καλαθοσφαίρισης
Μάικ Κρίγκερ

Ο Μαικ Κριγκερ (γεν. 4 Μαρτίου, 1986) είναι ένας Βραζιλιάνος-Αμερικανός επιχειρηματίας και μηχανικός υπολογιστών που ίδρυσε το Instagram σε συνεργασία με τον Kevin Systrom, και υπηρέτησε ως CTO (Chief Technology Officer). Tο Instagram επεκτάθηκε από μερικά εκατομμύρια χρήστες σε 1 δισεκατομμύριο ενεργούς χρήστες όσο ο Κρίγκερ υπηρέτησε ως CTO.

Στις 24 Σεπτεμβρίου του 2018 ανακοινώθηκε ότι ο Κρίγκερ και ο Σύστρομ παραιτήθηκαν από το Instagram.

Ζωή και σταδιοδρομία 
Ο Κρίγκερ γεννήθηκε στο Σάο Πάολο της Βραζιλίας και μετακόμισε στην Καλιφόρνια το 2004 για να σπουδάσει στο Πανεπιστήμιο Στάνφορντ. Στο Στάνφορντ, όπου σπούδασε συμβολικά συστήματα, γνώρισε τον Κέβιν Σύστρομ, σε συνεργασία με τον οποίο ίδρυσε το Instagram to 2010. Ο Κρίγκερ και ο Σύστρομ είχαν την ιδέα να δημιουργήσουν μία εφαρμογή για check-in, πριν την κάνουν αποκλειστικά για φωτογραφίες. Τις πρώτες μέρες, η περισσότερη μηχανική και εμπειρία χρήστη αναπτύχθηκαν αποκλειστικά από τον Κρίγκερ. Μία από τις ιστορίες που σχετίζεται με τις πρώτες μέρες του Instagram και αναπολεί ο Κρίγκερ είναι η εξής :
 Μια μέρα ξύπνησα και είχα λάβει ένα e-mail  το οποίο έγραφε ότι το site είχε πέσει και εγώ αναρωτιόμουν ποιος το έφτιαξε. Σέιν, το έφτιαξες εσύ; Κεβ, το έφτιαξες εσύ; Όχι. Και τελικά, πατάς πάνω και βλέπεις ποιο ήταν το τελευταίο πράγμα που έγραψες. Έτσι, παραδόξως, στις 3:30 το πρωί κατάφερα σε μία εντελώς μεθυσμένη κατάσταση να επαναφέρω το Instagram. Τόσο πολύ δυσκολευόμασταν εκείνες τις μέρες.
Αφού το Instagram  εξαγοράστηκε από το Facebook, ο Κρίγκερ αφοσιώθηκε στο να χτίσει και να αναπτύξει το Instagram ανεξάρτητα.

Στις 18 Απριλίου του 2020, ο Κρίγκερ συνεργάστηκε ξανά με το Σύστρομ για να λανσάρουν το Rt.live. Το Rt. live  είναι ένας ενημερωμένος ανιχνευτής του πόσο γρήγορα εξαπλώνεται ο COVID-19 σε κάθε πολιτεία των ΗΠΑ.

Προσωπική ζωή 
Ο Κρίγκερ είναι παντρεμένος με την Κάιτλιν Τρίγκερ.

Παραπομπές
Λιγκ Καπ Ελλάδας πετοσφαίρισης ανδρών 2021-2022

Το Λίγκ Καπ πετοσφαίρισης ανδρών για την περίοδο 2021-22 είναι η 11η διοργάνωση στην ιστορία του θεσμού. Η διοργάνωση ονομάζεται επίσημα Λιγκ Καπ "Νίκος Σαμαράς", αφιερωμένη στη μνήμη του μεγάλου πετοσφαιριστή του Α.Ο. Ορεστιάδας. Διοργανώνεται από την ΕΣΑΠ με τη συμμετοχή των 8 ομάδων της Βόλεϊ Λιγκ 2021-22 και με νέο απλοποιημένο σύστημα 4 ζευγαριών σε διπλούς αγώνες, χωρίς φάση ομίλων.

Προημιτελικοί  
Για την πρόκριση μετρούν οι βαθμοί που συγκεντρώνει συνολικά κάθε ομάδα στους δύο αγώνες. Εφόσον υπάρχει ισοβαθμία θα παιχτεί χρυσό σετ για την πρόκριση στα ημιτελικά.

Ημιτελικοί 
Η διοργάνωση, όπως και την προηγούμενη χρονιά συνεχίστηκε με αγώνες νοκ-άουτ. Οι ημιτελικοί και ο τελικός ήταν διπλοί με τη διαδικασία του Χρυσού σετ.

Τελικός

Παραπομπές

Εξωτερικοί Σύνδεσμοι - Πηγές 

2021 2022
Λιγκ Καπ Ελλαδας Πετοσφαιρισης Ανδρων 2021 2022
Λιγκ Καπ Ελλαδας Πετοσφαιρισης Ανδρων 2021 2022
Κρεμαστήρας μυς

Ο κρεμαστήρας μυς είναι μυς των ανδρικών γεννητικών οργάνων που βρίσκεται στο όσχεο και καλύπτει τους όρχεις και τη σπερματική χορδή. Βασική λειτουργία του είναι η ρύθμιση της θερμοκρασίας των όρχεων ελέγχοντας την απόστασή τους από το σώμα. Ο κρεμαστήρας αντιδρά αντανακλαστικά σε εξωτερικά ερεθίσματα, όπως αφή ή μεταβολές στη θερμοκρασία, τραβώντας τους όρχεις κοντά στο σώμα.

Λειτουργία

Θερμοκρασία 
Η λειτουργία του κρεμαστήρα μυός είναι να ανυψώνει και να υποβιβάζει τους όρχεις, ώστε να διατηρούν την κατάλληλη θερμοκρασία που απαιτείται για τη σπερματογένεση και την επιβίωση των παραγόμενων σπερματοζωαρίων. Σε αυτό συμβάλλει και ο δαρτός μυς, ο οποίος προκαλεί τη συστολή του οσχέου. Σε χαμηλές θερμοκρασίες το τράβηγμα του κρεμαστήρα φέρνει τους όρχεις κοντά στο σώμα και αποτρέπει την απώλεια θερμότητας. Αντίθετα, όταν η θερμοκρασία του περιβάλλοντος είναι υψηλή, η χαλάρωση του σάκου δημιουργεί απόσταση από το σώμα, κάτι που διώχνει την περιττή θερμότητα και κρατά δροσερότερους τους όρχεις.

Διέγερση 
Ο κρεμαστήρας μυς μπορεί επίσης να συσταλεί ακουσίως κατά τη στύση ή απλά την ερωτική διέγερση του άνδρα. Αυτό θεωρείται πως συμβαίνει για την προστασία των όρχεων και την αποφυγή τραυματισμών κατά τη συνουσία. Συστολή του μυός παρατηρείται επίσης κατά την εκσπερμάτωση.

Ψυχολογικοί παράγοντες 
Η ακούσια ανύψωση των όρχεων μπορεί ακόμα να προκληθεί από ψυχολογικούς και συναισθηματικούς παράγοντες. Σε καταστάσεις έντονου στρες, φόβου ή άγχους παρατηρείται η συστολή του οσχεϊκού σάκου ως μια προσπάθεια προστασίας των όρχεων από δυνητικούς εξωτερικούς κινδύνους.

Αντανακλαστικά 
Ο κρεμαστήρας μυς σχετίζεται με ένα αντανακλαστικό τόξο που αποκαλείται κρεμαστερικό αντανακλαστικό (cremasteric reflex). Αυτό μπορεί να παρατηρηθεί χαϊδεύοντας απαλά το έσω δέρμα του μηρού από το ισχίο με κατεύθυνση προς τα κάτω. Η αφή διεγείρει τις αισθητήριες ίνες του λαγονοβουβωνικού νεύρου, το οποίο εισέρχεται στο νωτιαίο μυελό. Στη συνέχεια οι αισθητήριες ίνες διεγείρουν τις κινητικές ίνες του μηρογεννητικού νεύρου, το οποίο παρέχει σήματα προς τον κρεμαστήρα προκαλώντας την ακούσια σύσπαση του μυός και την ανύψωση των όρχεων προς το σώμα.

Δείτε επίσης 

 Δαρτός μυς
 Όσχεο
 Ανδρικό αναπαραγωγικό σύστημα

Παραπομπές 

 Ανδρικό αναπαραγωγικό σύστημα
Δαρτός μυς

Ο δαρτός μυς είναι μια ινώδης μεμβράνη συνδετικού ιστού, η οποία επενδύει το όσχεο, την ακροποσθία και τα σηραγγώδη σώματα του πέους. Το εσωτερικό περίβλημα δαρτού μυός στο πέος που εντοπίζεται κάτω από την πόσθη είναι γνωστό και ως περιτονία. Το χαρακτηριστικό του δαρτού μυός είναι η αντανακλαστική αντίδραση στα εξωτερικά ερεθίσματα που προκαλεί τη συστολή ή τη διαστολή του δέρματος του οσχέου και της ακροποσθίας.

Λειτουργία

Ακροποσθία 
Ο δαρτός μυς της ακροποσθίας κρατά την κεφαλή του πέους συνεχώς καλυμμένη από το δέρμα. Κατά την παιδική ηλικία δημιουργεί ένα στενό στόμιο στην άκρη του πέους που επιτρέπει την έξοδο των ούρων και κρατά ξένα σώματα μακριά από τη βάλανο. Όταν τα γεννητικά όργανα ωριμάζουν στην εφηβεία, οι ελαστικές ίνες στην περιοχή αυξάνονται επιτρέποντας την ελεύθερη κίνηση της ακροποσθίας πάνω στη βάλανο.

Όσχεο 
Ο δαρτός μυς του οσχέου αποτελείται από λείο μυϊκό ιστό και συμβάλλει στη ρύθμιση της θερμοκρασίας των όρχεων για την πραγματοποίηση της σπερματογένεσης. Σημαντικό ρόλο σε αυτή τη διαδικασία παίζει ο κρεμαστήρας μυς, ο οποίος ρυθμίζει την απόσταση των όρχεων από το σώμα. Η κίνηση του δαρτού μυός μέσω της διαστολής και της συστολής του προσδίδει αντίστοιχα χαλαρή ή ζαρωμένη όψη στον οσχεϊκό σάκο. Η συστολή του δέρματος του οσχέου, μαζί με την ανύψωση των όρχεων από τον κρεμαστήρα μυ, φέρνει τους όρχεις κοντά στο σώμα και σταματά την απώλεια θερμότητας. Αντίθετα, η χαλάρωση του σάκου απομακρύνει τους όρχεις από το σώμα διατηρώντας τους σε χαμηλότερη θερμοκρασία.

Δείτε επίσης 
 Ανδρικό αναπαραγωγικό σύστημα
 Κρεμαστήρας μυς
 Όρχεις

Παραπομπές 

 Ανδρικό αναπαραγωγικό σύστημα
Έντομο Φάσμα

Το έντομο φάσμα είναι ένα σπάνιο έντομο το οποίο μοιάζει με κλαδάκι δέντρου και έχει τη δυνατότητα και την ικανότητα να μετατρέπεται σε αόρατο.  

Στην Ελλάδα έχει εντοπιστεί στην παραλία Καραθώνας στο Ναύπλιο. Μια άλλη ονομασία που το χαρακτηρίζει είναι το έντομο-κλαδί (stick insect ή caraousius morosus) και ανήκει στην κατηγορία των εντόμων Phasmatodea. 

Το έντομο αυτό είναι ικανό να μιμείται το περιβάλλον με μεγάλη αποτελεσματικότητα έτσι ώστε να είναι δύσκολος ο εντοπισμός του. Ο τρόπος με τον οποίο γίνεται αόρατο είναι με το τέντωμα των δύο μπροστινών του ποδιών για να δείχνει μακρύτερο και κινείται με τέτοιο τρόπο σαν να το κουνάει ο αέρας καθώς το καφετί του χρώμα το κάνει αόρατο ανάμεσα στα κλαδιά των δέντρων.  

Το μέγιστο μήκος του μπορεί να φτάσει έως και τα 18 εκατοστά καθώς έχει και κρυφά φτερά.Επιπλέον τα θυληκά είναι συνήθως μεγαλύτερα από τα αρσενικά καθώς έχουν την δυνατότητα σε περίπτωση απουσίας των αρσενικών να πολλαπλασιάζονται παρθενογενετικά. 

Εχει παρατηρηθεί και  

στα νότια της Κρήτης (Αγία φωτιά)

Εξωτερικοί σύνδεσμοι 
 Πληροφορίες για το έντονο φάσμα
https://en.wikipedia.org/wiki/Phasmatodea

Πανίδα της Ελλάδας
Dune (ταινία, 2021)

Το Dune (με τίτλο κυκλοφορίας: Dune: Part One) είναι μια κινηματογραφική ταινία επιστημονικής φαντασίας αμερικανικής παραγωγής,η οποία είναι βασισμένη στο ομώνυμο μυθιστόρημα του συγγραφέα Φρανκ Χέρμπερτ. Η ταινία, σε σκηνοθεσία του Ντενί Βιλνέβ και σε σενάριο των Βιλνέβ, Τζον Σπετς και Έρικ Ροθ καλύπτει το πρώτο μισό της πλοκής του πρωτότυπου μυθιστορήματος, με ημερομηνία κυκλοφορίας τις 3 Σεπτεμβρίου 2021 στην Βενετία και τις 22 Οκτωβρίου 2021 στις ΗΠΑ. Στους πρωταγωνιστές συμπεριλαμβάνονται οι Τιμοτέ Σαλαμέ, Ρεμπέκα Φέργκιουσον, Όσκαρ Άιζακ, Τζος Μπρόλιν, Στέλαν Σκάρσγκορντ, Ντέιβ Μπατίστα, Στίβεν ΜακΚίνλι Χέντερσον, Zendaya, Τσανγκ Τσεν, Σάρον Ντάνκαν-Μπρούστερ, Σάρλοτ Ράμπλινγκ, Τζέισον Μομόα και Χαβιέρ Μπαρδέμ.

Η ταινία λαμβάνει χώρα σε έναν διαγαλαξιακό πλανήτη, έτη φωτός μακριά από τη γη, στο πολύ μακρινό μέλλον. Εκεί, ο Paul Atreides, γιος του κυβερνήτη Leto Atreides έρχεται αντιμέτωπος με την πρόκληση του ρόλου του ηγέτη και μεσσία σε έναν πόλεμο για τον επικίνδυνο πλανήτη Arrakis, το μοναδικό μέρος όπου γίνεται η εξόρυξη της ουσίας Melange, η οποία επιτρέπει το ταξίδι στο διάστημα.

Η ταινία έκανε πρεμιέρα στο φεστιβάλ Βενετίας τις 3 Σεπτεμβρίου 2021. Έλαβε καλές κριτικές για το οπτικό θέαμα, τον στόχο και τη φιλοδοξία της και είχε εισπράξεις 400 εκατομμύρια παγκοσμίως έναντι κόστους παραγωγής 165 εκατομμυρίων. Ήταν υποψήφια για 10 βραβεία στην 94η τελετή της αμερικανικής ακαδημίας, συμπεριλαμβανομένου καλύτερης ταινίας, και κέρδισε έξι βραβεία, τα περισσότερα από κάθε άλλη ταινία εκείνη τη χρονιά, για καλύτερο ήχο, καλύτερο μουσικό θέμα, καλύτερο μοντάζ, καλύτερη σκηνογραφία, καλύτερα οπτικά εφέ και καλύτερη φωτογραφία.

Πλοκή

Παραγωγή

Κυκλοφορία

Παραπομπές

Πηγές

Dune: Ο πλήρης οδηγός για τους χαρακτήρες, την πλοκή και άλλα
Επίσημος ιστότοπος
Dune: Part One στο IMDb
Dune: In-Depth (Vulture; 29 Οκτωβρίου 2021)

Αμερικανικές ταινίες
Αγγλόφωνες ταινίες
Αμερικανικές επικές ταινίες
Ταινίες βασισμένες σε αμερικανικά μυθιστορήματα
Ταινίες βασισμένες σε μυθιστορήματα επιστημονικής φαντασίας
Ταινίες τοποθετημένες σε ερήμους
Ταινίες τοποθετημένες στο μέλλον
Ταινίες τοποθετημένες σε φανταστικούς πλανήτες
Ταινίες γυρισμένες στη Βουδαπέστη
Ταινίες γυρισμένες στην Ιορδανία
Ταινίες γυρισμένες στη Νορβηγία
Ταινίες γυρισμένες στα Ηνωμένα Αραβικά Εμιράτα
Ταινίες που επηρεάστηκαν από την πανδημία COVID-19
Ταινίες παραγωγής Legendary Pictures
Ταινίες παραγωγής Warner Bros.
Dune (σειρά)
Παμπούσκα

Pampushka (ελληνικά: "παμπούσκα",    , πληθ. "παμπουσκί" пампушки pampushky ; υποκοριστικό του pampukh ή του pampukha   ) είναι ένα μικρό αλμυρό ή γλυκό ψωμί ή ντόνατ το οποίο έχει μαγειρευτεί με μαγιά, τυπικό για την ουκρανική κουζίνα .

Ετυμολογία 
Η ουκρανική λέξη pampukh προέρχεται από το πολωνικό pampuch (είδος χοντρού ντάμπλινγκ ή ντόνατ στον ατμό) από την γερμανική λέξη Pfannkuchen («τηγανίτα»).   Ομοίως με το αγγλικό "pancake", η γερμανική λέξη προέρχεται από το Pfanne ("τηγάνι") και το Kuchen ("κέικ"). Το υποκοριστικό  pampushka χρησιμοποιείται πιο συχνά σε σχέση με την πρωτότυπη ονομασία.

Ποικιλίες 
Τα Pampushky φτιάχνονται από ζύμη μαγιάς αλευριού, σίτου, σίκαλης ή φαγόπυρου. Συνήθως ψήνονται αλλά μπορούν και να τηγανιστούν.    Τα αλμυρά pampushky δεν έχουν γέμιση. Συνήθως καρυκεύονται με σάλτσα σκόρδου και συχνά σερβίρονται ως συνοδευτικό με κόκκινο μπορς ή γιούσκα .    Τα γλυκά pampushky μπορεί να γεμιστούν με φρούτα, μούρα, varenye("βαρένια"),  povydlo("ποβίντλο") ή σπόρους παπαρούνας και από πάνω άχνη ζάχαρη.

Ιστορία 
Σύμφωνα με τον William Pokhlyobkin, η τεχνολογία και ο τρόπος παρασκευής pampushky παραπέμπει στη γερμανική κουζίνα, συνεπώς αυτά τα ψωμάκια πιθανότατα δημιουργήθηκαν από Γερμανούς αποίκους στην Ουκρανία . Κατά το ο δεύτερο μισό του 19ου αιώνα και αργότερα διαδόθηκαν σε όλη τη χώρα, φτάνοντας έτσι στο «στάτους» ενός ουκρανικού παραδοσιακού πιάτου.

Στη μοντέρνα εποχή 
Από το 2008 διοργανώνονται ετήσια φεστιβάλ Pampukh γύρω από την ώρα των Ορθοδόξων Χριστουγέννων (τον Ιανουάριο) στο Lviv .   Κατά τη διάρκεια του φεστιβάλ το 2012, σημειώθηκε παγκόσμιο ρεκόρ Γκίνες για την κατασκευή του μεγαλύτερου μωσαϊκού στον κόσμο από ντόνατς.

Δείτε επίσης 

 Κατάλογος ποικιλιών τηγανητής ζύμης

Βιβλιογραφικές αναφορές

Εξωτερικοί σύνδεσμοι 

Ουκρανική κουζίνα
Στρατώνες των Πραιτωριανών

Οι Στρατώνες των Πραιτωριανών (λατινικά: Castra Praetoria) ήταν οι αρχαίοι στρατώνες της πραιτωριανής φρουράς της Αυτοκρατορικής Ρώμης.

Ιστορία 
Σύμφωνα με τον Ρωμαίο ιστορικό Τάκιτο, οι στρατώνες κτίστηκαν το 23 μ.Χ. από τον Λεύκιο Αίλιο Σηιανό, τον έπαρχο του πραιτορίου, που υπηρετούσε υπό τον Αυτοκράτορα Τιβέριο, σε μία προσπάθεια να ενοποιηθούν τα διάφορα τμήματα των φρουρών.

Οι στρατώνες ανεγέρθηκαν λίγο έξω από την πόλη της Ρώμης και περιβάλλονταν από συμπαγείς τοίχους τοιχοποιίας, συνολικών διαστάσεων 440 επί 380 μέτρων. Τρεις από τις τέσσερις πλευρές των τειχών ενσωματώθηκαν αργότερα στα Αυρηλιακά Τείχη και τμήματά τους είναι ευδιάκριτα σήμερα. Η γειτονική συνοικία της πόλης Κάστρο Πρετόριο (Castro Pretorio) πήρε το όνομά της από τους στρατώνες.

Τα Στρατόπεδα των Πραιτωριανών ήταν η τοποθεσία πολλών σημαντικών γεγονότων στην ιστορία της Ρώμης. Σε αυτό το στρατόπεδο μεταφέρθηκε ο Κλαύδιος μετά τη δολοφονία του ανιψιού του Καλιγούλα, για να γίνει ο πρώτος Αυτοκράτορας που ανακηρύχθηκε από τους Πραιτωριανούς. Εδώ επίσης ήταν, όπου η Πραιτωριανή Φρουρά δημοπράτησε τον Αυτοκρατορικό τίτλο μετά τη δολοφονία του αυτοκράτορα Περτίνακος. Στις 28 Μαρτίου 193 μ.Χ., ο Τίτος Φλάβιος Κλαύδιος Σουλπικιανός βρισκόταν μέσα στους στρατώνες προσπαθώντας να ηρεμήσει τα στρατεύματα, όταν άρχισε να προσφέρει δωρεά (donativum), εάν αυτά υποστήριζαν την υποψηφιότητά του για τον θρόνο. Εν τω μεταξύ έφτασε στο στρατόπεδο και ο Δίδιος Ιουλιανός, και επειδή ήταν απαγορευμένη η είσοδός του, φώναζε τις προσφορές του στη Φρουρά. Μετά από ώρες προσφορών, ο Σουλπικιανός υποσχέθηκε 20.000 σηστέρτιους σε κάθε στρατιώτη. Ο Ιουλιανός, φοβούμενος ότι ο Σουλπικιανός θα έπαιρνε τον θρόνο, πρόσφερε τότε 25.000. Οι φρουροί έκλεισαν με την προσφορά του Ιουλιανού, άνοιξαν τις πύλες τού στρατοπέδου και τον ανακήρυξαν Αυτοκράτορα. Αυτός ήταν επίσης ο τόπος δολοφονίας του Αυτοκράτορα Ελαγάβαλου και της μητέρας του Ιουλίας Σωαιμιάδος από τους Πραιτοριανούς το 222 π.Χ. Στη συνέχεια, το 238, οι στρατώνες δέχθηκαν επίθεση από τους πολίτες της Ρώμης, που ήταν σε εξέγερση κατά του Αυτοκράτορα Μαξιμίνου του Θρακός.

Οι Στρατώνες των Πραιτωριανών καταστράφηκαν από τον Κωνσταντίνο Α΄, ο οποίος διέλυσε επίσης την Πραιτωριανή Φρουρά κατά την κατάκτηση της Ιταλίας, όταν ο Μαξέντιος κυβερνούσε ως Ρωμαίος Αυτοκράτορας της Δύσης στην Ιταλία.  Η τελευταία τους δράση ήταν στη Μάχη της Μιλβίας Γέφυρας το 312, όπου είχαν λάβει το μέρος του Μαξεντίου. Μετά τη νίκη του ο Κωνσταντίνος Α΄ διέλυσε επίσημα την Πραιτωριανή Φρουρά, στέλνοντας τα μέλη της σε διάφορες γωνιές της Αυτοκρατορίας.

Δείτε επίσης 
 Κατάλογος αρχαίων μνημείων στη Ρώμη

Παραπομπές

Εξωτερικοί σύνδεσμοι 
 Castra Praetoria in SBPlatner and T.Ashby: Topographical Dictionary of Ancient Rome, Λονδίνο 1929
 Mura dell'antico Castro Pretorio (περιλαμβάνει χαρακτικά του Giuseppe Vasi και πρόσφατες φωτογραφίες)
 Η πραιτωριανή φρουρά
Αρχαία ρωμαϊκά κτίρια και κατασκευές στη Ρώμη
Πραιτωριανή Φρουρά
Πρωτοβάθμια Εκπαίδευση στη Γαλλία

Η πρωτοβάθμια εκπαίδευση στη Γαλλία (Enseignement primaire) αποτελείται από το νηπιαγωγείο (école maternelle) και από το δημοτικό (école élémentaire). Αποτελεί το πέρασμα στη δευτεροβάθμια εκπαίδευση (Enseignement secondaire).

Θεμελιώδεις Αρχές 
Σύμφωνα με τον νόμο του Jules Ferry, ο οποίος χρονολογείται από το 1882, η γαλλική δημόσια εκπαίδευση (και κατ' επέκταση η δημόσια γαλλική πρωτοβάθμια εκπαίδευση): 

 Είναι υποχρεωτική από την ηλικία των έξι ετών, ενώ η φοίτηση πρέπει να συνεχιστεί μέχρι την ηλικία των δεκαέξι ετών. Αυτό ισχύει για όλα τα παιδία που ζουν στη Γαλλία, είτε γεννήθηκαν εκεί, είτε μένουν εκεί και προέρχονται από άλλη χώρα.
 Είναι κοσμική (laïque), δηλαδή υποχρεώνει τους εκπαιδευτικούς, αλλά κι τους ίδιους τους μαθητές, να κρατήσουν μια ουδέτερη στάση, αποφεύγοντας να εκφράζουν τις πολιτικές και θρησκευτικές τους απόψεις και πεποιθήσεις μέσα στην τάξη.
 Είναι δωρεάν

Το 2019, η εκπαίδευση έγινε υποχρεωτική από την ηλικία των τριών.

Κύκλοι Πρωτοβάθμιάς Εκπαίδευσης 
Η πρωτοβάθμια εκπαίδευση διακρίνεται σε 3 κύκλους (trois cycles):

 Ο πρώτος κύκλος (cycle 1) αφορά την απόκτηση πρώτων γνώσεων και ξεκινάει στο νηπιαγωγείο.
 Ο δεύτερος κύκλος (cycle 2) αναφέρεται στην απόκτηση βασικών γνώσεων, η εκμάθηση των οποίων αρχίζει από το δημοτικού.
 Ο τρίτος κύκλος (cycle 3) αποτελεί τον κύκλο ενοποίησης και αρχίζει στο δημοτικό.

Νηπιαγωγείο 
Το νηπιαγωγείο (école maternelle) δέχεται μικρά παιδία από την ηλικία των 3 μέχρι την ηλικία των 5. Όμως, πολλοί γονείς επιλέγουν να στείλουν τα παιδιά τους στο νηπιαγωγείο από την ηλικία των 2 ετών. Η διδασκαλία στο νηπιαγωγείο διακρίνεται σε 4 επίπεδα, τα οποία αποτελούν τον πρώτο κύκλο της πρωτοβάθμιας εκπαίδευσης (cycle 1):

 
Tα δύο πρώτα χρόνια του νηπιαγωγείου (TPS, PS) τα παιδιά γνωρίζουν την έννοια της συμβίωσης σε μια ομάδα και της κοινωνικοποίησης. Μαθαίνουν πώς να γίνονται μαθητές και έρχονται σε επαφή με την αριθμητική, την αναγνώριση γράμματών κι την ανάπτυξη προφορικής γλώσσας. Τα τελευταία δύο χρόνια της προσχολικής ηλικίας (MS, GS), οι μαθητές εισάγονται στην ανάγνωση, τη γραφή και περισσότερα μαθηματικά.

Δημοτικό 
Μετά το νηπιαγωγείο, οι μαθητές συνεχίζουν την εκπαίδευσή τους στο δημοτικό (école élémentaire), από την ηλικία των 6 μέχρι την ηλικία των 11 ετών. 

Η δημοτική εκπαίδευση διακρίνεται σε δύο κύκλους :

 Κύκλος βασικών γνώσεων (cycle des apprentissages fondamentaux ή cycle 2), όπου διδάσκονται ανάγνωση, γραφή και αριθμητική.
 Κύκλος ενοποίησης (le cycle de consolidation ή cycle 3), όπου τα παιδία επεκτείνουν τις ήδη κεκτημένες γνώσεις τους και ανακαλύπτουν την ιστορία, τα καλλιτεχνικά, τη γεωγραφία, τη φυσική.

Τα πρώτα τρία χρόνια του δημοτικού(CP, CE1, CE2) ανήκουν στο δεύτερο κύκλο, ενώ τα υπόλοιπα (CM1, CM2) στον τρίτο κύκλο.

Σχολικό πρόγραμμα 
Οι μαθητές παρακολουθούν 24 διδακτικές ώρες. Φοιτούν 4 ½ μέρες την εβδομάδα στα σχολεία, Δευτέρα-Παρασκευή από το πρωί έως το απόγευμα, με εξαίρεση την Τετάρτη όπου οι μαθητές πηγαίνουν μόνο το πρωί.

Παραπομπές

Πηγές
Τράβις Σκοτ

Ο Ζακς Μπέρμον Γουέμπστερ ΙΙ (αγγλικά: Jacques Bermon Webster II, γενν. 30 Απριλίου 1991) ευρύτερα γνωστός ως Τράβις Σκοτ είναι Αμερικανός ράπερ, στιχουργός και δισκογραφικός παραγωγός.
Θεωρείται ως ένας από τους πιο καταξιωμένους ράπερ των τελευταίων ετών με πληθώρα επιτυχιών.
O Travis απαριθμεί 3 studio albums. 
Το 2015 κυκλοφόρησε το debut album του, το Rodeo το οποίο έφτασε μεχρι και την 82η θέση στο Billboard Hot 100 chart των Ηνωμενων Πολιτειών.
Το 2016 κυκλοφόρησε το Birds In The Trap Sing McKnight φτάνοντας μέχρι την 43 στο Billboard Top 100. 
Στις 3 Αυγούστου 2018 κυκλοφόρησε το τρίτο του album εν ονόματι ASTROWORLD το οποίο παραμένει έως σημερα το τελευταίο του. Το άλμπουμ γνώρισε τεράστια επιτυχία καθώς περιλάμβανε συνεργασίες με τα μεγαλύτερα ονόματα του χώρου, όπως 21 Savage,The Weeknd, Gunna, Swae Lee, Tame Impala, Juice Wrld κ.ά.

Ο Scott διαθέτει επισης 2 mixtapes. Το Owl Pharaoh(2013) και το Days Before Rodeo(2014), ενώ έχει και δυο albums συνεργασίας. Το Huncho Jack Jack Huncho(2017) και το Jackboys(2019).

Προσωπική ζωή 
Τον Απρίλιο του 2017, ξεκίνησε τη σχέση του με την επιχειρηματία Κάιλι Τζένερ. Απέκτησαν δύο παιδιά: μια κόρη, την Στόρμι Γουέμπστερ, γεννημένη την 1η Φεβρουαρίου 2018 και έναν γιο, τον Γουλφ Γουέμπστερ, γεννημένο στις 2 Φεβρουαρίου 2022.

Παραπομπές

Εξωτερικοί σύνδεσμοι
 

Αμερικανοί ράπερ
Αμερικανοί στιχουργοί
Αμερικανοί παραγωγοί
Αμερικανοί τραγουδιστές
Άννα Παυλίδου

Η Άννα Παυλίδου (Θεσσαλονίκη, 18 Ιουνίου 1999) είναι Ελληνίδα μοντέλο και εστεμμένη Σταρ Ελλάς 2021. Εκπροσώπησε την Ελλάδα στο Διαγωνισμό Μις Κόσμος 2021.

Βιογραφία 
Η Άννα Παυλίδου γεννήθηκε το 1999 και μεγάλωσε στη Θεσσαλονίκη. Ξεκίνησε να εργάζεται ως μοντέλο στα 15 της χρόνια, όπου πήγε και στο πρώτο της πρακτορείο μοντέλων στην Θεσσαλονίκη, TEAM model management. Στις 3 Νοεμβρίου 2021, στέφθηκε Σταρ Ελλάς 2021 και στην συνέχεια, στις 16 Δεκεμβρίου εκπροσώπησε την Ελλάδα στον διαγωνισμό Μις Κόσμος 2021 στο Πουέρτο Ρίκο.

Παραπομπές

εξωτερικοί σύνδεσμοι 

Νικήτριες Σταρ Ελλάς
Ελληνίδες μοντέλα
Διάσκεψη για τη Λιβύη 2021

Η Διεθνής Διάσκεψη για την Λιβύη το 2021 έλαβε χώρα στις 12 Νοεμβρίου 2021 στο Παρίσι. Στόχος της διάσκεψης ήταν οι προετοιμασίες για την διεξαγωγή ελευθέρων εκλογών στην χώρα.

Ιστορική αναδρομή 

Η Λιβύη μετά την Αραβική Άνοιξη το 2021 περιέπεσε σε μια περιδίνηση εσωτερικής αστάθειας και εμφύλιων ταραχών. Μετά την πτώση του Καντάφι το 2011 η χώρα διαιρέθηκε σε τρεις περιοχές με διαφορετικό κέντρο τοπικής διοίκησης η κάθε μία. Στην Τριπολίτιδα κυβερνούσε ο Φαγέζ αλ Σαράζ, στην Κυρηναϊκή ο Χαλίφα Χαφτάρ, ενώ άλλες περιοχές τελούν υπό άλλες τοπικές διοικήσεις, Στην προσπάθεια επαναφοράς μιας ομαλής και νόμιμης κατάστασης επιτεύχθηκε εκεχειρία που τερμάτισε τον πόλεμο στη Λιβύη τον Οκτώβριο του 2020, και στην συνέχεια σχηματίστηκε μεταβατική κυβέρνηση τον Μάρτιο του 2021 για να προετοιμάσει τις εκλογές που ορίστικαν να γίνους στις 24 Δεκεμβρίου 2021. Σημαντική προυπόθεση για την διεξαγωγή δημοκρατικών εκλογών είναι η απομάκρυνση όλων των ξένων δυνάμεων από την χώρα. Προκειμένου να προετοιμαστούν οι συνθήκες αυτές διοργανώθηκε η Διεθνής Διάσκεψη για την Λιβύη στις 12 Νοεμβρίου 2021, στην οποία έλαβαν μέρος τα εξής κράτη και οργανισμοί:
Διοργανωτές
 
 
 
 
 
 Μέλη
 
 
 
  (Προεδρία της Αφρικανικής Ένωσης, Προεδρία της Επιτροπής Υψηλού Επιπέδου της Αφρικανικής Ένωσης για τη Λιβύη)
 
 
 
 
  (Προεδρία του Συμβουλίου Υπουργών του Συνδέσμου Αραβικών Κρατών)
 
 
 
 
 
 
 
 
 
 
 
 
 
 
 ο Σύνδεσμος Αραβικών Κρατών και η Εκτελεστική Γραμματεία της Ομάδας των Πέντε για το Σαχέλ

Αποτελέσματα 
Τα αποτελέσματα της διάσκεψης έχουν δεσμευτικό χαρακτήρα διεθνούς δικαίου. Στο κοινό ανακοινωθέν δώθηκε προτεραιώτητα στην αποχώρηση όλων των ξένων δυνάμεων, συμπεριλαμβανομένων και αυτών της Τουρκίας Η Ελλάδα δήλωσε ότι είναι έτοιμη να διαπραγματευτεί την οριοθέτηση ΑΟΖ με την Λιβύη. Η συμμετοχή της Ελλάδας για πρώτη φορά σε τόσο ψηλό επίπεδο δηλώνει την αναβάθμιση του ρόλου της χώρας σε περιφερειακή δύναμη στην Ανατολική Μεσόγειο.

Παραπομπές

Εξωτερικοί σύνδεσμοι 

Γεγονότα το 2021
Ιστορία της Λιβύης
Σύνοδοι κορυφής
Android 12

Το Android 12 είναι η δωδέκατη σημαντική έκδοση και η 19η έκδοση του Android, του λειτουργικού συστήματος για έξυπνα κινητά τηλέφωνα που αναπτύχθηκε από την Open Handset Alliance με επικεφαλής την Google.  Η πρώτη beta κυκλοφόρησε στις 18 Μαΐου 2021. Το Android 12 κυκλοφόρησε δημόσια στις 4 Οκτωβρίου 2021, ενώ το Android 12 κυκλοφόρησε σε συσκευές Google Pixel (από Pixel 3 και άνω) στις 19 Οκτωβρίου 2021. Είναι η πιο πρόσφατη έκδοση Android.

Παραπομπές 

Android (λειτουργικό σύστημα)
Windows NT

Τα Windows NT είναι ένα ιδιόκτητο γραφικό λειτουργικό σύστημα που παράγεται από τη Microsoft, η πρώτη έκδοση της οποίας κυκλοφόρησε στις 27 Ιουλίου 1993. Είναι ένα ανεξάρτητο από επεξεργαστή, πολυεπεξεργαζόμενο και λειτουργικό πολλαπλών χρηστών.

Windows NT
Microsoft Windows
Γέφυρα Αγρίππα

Η Γέφυρα του Αγρίππα, λατιν.: Pons Agrippae, ήταν μία αρχαία γέφυρα στον ποταμό Τίβερη στη Ρώμη. Βρισκόταν στα 160 μ. πιο πέρα από τη Γέφυρα Αυρήλιου (νυν Ponte Sisto), και είναι γνωστή από την ενεπίγραφη στήλη, που είχε στηθεί από τους επιμελητές των οχθών (curatores riparum) κατά τη διάρκεια του Πριγκιπάτου του Αυτοκράτορα Κλαύδιου, γεγονός που υποδηλώνει ότι κτίστηκε κατά τη διάρκεια ή πριν από την εποχή του Κλαύδιου. Αναστηλώθηκε το 147 μ.Χ. Η γέφυρα πήρε το όνομά της από τον Μάρκο Βιψάνιο Αγρίππα, στενό φίλο του Αυτοκράτορα Αυγούστου. Ο Αγρίππας νυμφεύτηκε την Ιουλία, κόρη του Αυγούστου, και το ζευγάρι ζούσε σε μία βίλα στην απέναντι όχθη του ποταμού Τίβερη. Για να συνδεθεί η βίλα του με το Άρεως Πεδίον, όπου ο Αγρίππας είχε κτίσει πολλά σημαντικά μνημεία, έχει προταθεί ότι ο Αγρίππας κατασκεύασε τη Γέφυρα αυτή. 

Τα ερείπια τεσσάρων βάσεων από τη γέφυρα ανακαλύφθηκαν το 1887. Αυτά είναι ακόμη κάπως ορατά στη δεξιά όχθη, αλλά είναι κυρίως κάτω από το νερό.  Αυτές οι βάσεις δεν είναι ευθυγραμμισμένες με τη σημερινή ροή του ποταμού.  Η Γέφυρα του Αγρίππα επέζησε μέχρι τον Μεσαίωνα, συνδέοντας την περιοχή του Παλάτσο Φαρνέζε με τη Βίλα Φαρνεζίνα, που υποτίθεται ότι κτίστηκε στη θέση της βίλας του Aγρίππα. Ένα τόξο μίας γέφυρας που συνέδεε το Παλάτσο Φαρνέζε με τη Γέφυρα του Αγρίππα, είναι ακόμη άθικτο. Η Γέφυρα του Αγρίππα κατεδαφίστηκε, όταν ο πάπας Σίξτος Δ΄ διέταξε να κατασκευαστεί πιο πέρα μία νέα γέφυρα, η Ponte Sisto.

Δείτε επίσης 
 Κατάλογος ρωμαϊκών γεφυρών

Βιβλιογραφικές αναφορές

Εξωτερικοί σύνδεσμοι 
 Ο ποταμός Τίβερης, οι γέφυρες του Τίβερη και το νησί του Τίβερη στη Ρώμη

Γέφυρες στη Ρώμη
You (τηλεοπτική σειρά)

Το You είναι αμερικανική τηλεοπτική σειρά κατηγορίας Ψυχολογικό θρίλερ . Είναι βασισμένο στα βιβλία της  Caroline Kepnes και αναπτύχθηκε απο τους  Greg Berlanti  και Sera Gamble.
Η παραγωγή έγινε από τις εταιρείες Alloy Entertainment και A&E Networks σε συνεργασία με την Warner Bros. Television Studios.

Η πρώτη σεζόν ,όπου ήταν βασισμένη στο βιβλίο You ,προβλήθηκε στο αμερικανικό κανάλι Lifetime τον Σεπτέμβρη του 2018 και διαδραματίζει την αγάπη και στην συνέχεια την εμμονή που αναπτύσσει ο ήρωας Joe_Goldberg που τον υποδύεται ο ηθοποιός Penn_Badgley. Ακόμη στην σεζόν πρωταγωνιστούν οι Elizabeth Lail, Luca Padovan, Zach Cherry, and Shay Mitchell.

Στην συνέχεια ανακοινώθηκε οτι θα υπάρξει δεύτερη σεζόν βασισμένη στο βιβλίο Hidden Bodies , το επόμενο βιβλίο της Kepnes .Η σειρά αργότερα μεταφέρθηκε στο Netflix με την δεύτερη σεζόν να προβάλλεται τον Δεκέμβριο του 2019 .
Στο καστ προστέθηκαν οι  Victoria Pedretti, James Scully, Jenna Ortega, και Carmela Zumbado.

Τον Ιανουάριο του 2020, ανακοινώθηκε η συνέχεια για τρίτη σεζόν από το Netflix, η οποία κυκλοφόρησε στις 15 Οκτωβρίου 2021. Τον Οκτώβριο του 2021, πριν από την πρεμιέρα της τρίτης σεζόν,ανακοινώθηκε οτι η σειρά θα συνεχιστεί και για τέταρτη σεζόν.

Αμερικανικές τηλεοπτικές σειρές
Ποταμός Γκάμπια

Ο Ποταμός Γκάμπια είναι ποταμός της Δυτικής Αφρικής και είναι ένα από τα πιο διάσημα μέρη επίσκεψης στη Γκάμπια. Το όνομά του προήλθε από τη χώρα την οποία διασχίζει στο μεγαλύτερο μήκος του (Γκάμπια). Ο πιο γνωστός οικισμός του ποταμού είναι η πόλη του Μπανζούλ η οποία αποτελεί και πρωτεύουσα της χώρας.

Περιγραφή 

Οι πηγές του ποταμού βρίσκονται στη Γουινέα και συγκεκριμένα στο οροπέδιο Futa Jallon και οι εκβολές του στον Ατλαντικό Ωκεανό. Το μήκος του είναι χίλια εκατό χιλιόμετρα (1.100χλμ) ενώ το πλάτος του κυμαίνεται από δέκα έξι χιλιόμετρα (16χλμ) έως και διακόσια μέτρα (200μ). Τα νερά του είναι λασπώδη ενώ το βάθος του δεν ξεπερνά τα οχτώ μέτρα (8μ). Ορισμένοι παραπόταμοί του είναι οι ποταμοί Bao και Balong.

Χλωρίδα-πανίδα  

Ο ποταμός Γκάμπια ολοκληρώνει το παζλ μιας μεγάλης ζούγκλας. Εκεί παρατηρούνται μεγάλες εκτάσεις τροπικών δασών. Ο ποταμός αποτελεί κατοικία για πολλά είδη άγριων ζώων όπως ιπποπόταμοι, κροκόδειλοι, φίδια. Γύρω από αυτόν θα συναντήσει κανείς μπαμπουίνους, χιμπατζήδες και αντιλόπες.

Τοπικές ασχολίες  

Οι πληθυσμοί που διαμένουν κοντά στις όχθες του ποταμού, ασχολούνται κυρίως με τη γεωργία, καθώς προσφέρεται ένα προσοδοφόρο έδαφος από τα νερά του. Επιπλέον, υπάρχουν κάτοικοι:
κτηνοτρόφοι με την ονομασία Fulbe
τεχνίτες με την ονομασία Sarakole

Παραπομπές

Πηγές 
 
 

Ποταμοί της Γκάμπια
Ποταμοί της Γουινέας
Ποταμοί της Σενεγάλης
Διεθνείς ποταμοί της Αφρικής
Ποταμός Χάντσον



Εισαγωγή
Ο Ποταμός Χάντσον () είναι ένας Ποταμός ,507 χιλιομέτρων,που βρίσκεται σχεδόν εξολοκλήρου στην  πολιτεία της Νέας Υόρκης στις Ηνωμένες Πολιτείες της Αμερικής, με μόνη εξαίρεση στο τελευταίο του τμήμα (τελευταία 34 χιλιόμετρα), που ορίζει τα σύνορα μεταξύ Νέας Υόρκης και της πολιτείας του Νιού Τζέρσεϋ. Ο ποταμός ρέει από την βόρεια στην νότια Νέα Υόρκη, κυρίως απο ανατολική της πλευρά. Πηγές του είναι διάφορες μεταγλωσσικές λίμνες στα βουνά Αντιρόντακ κοντά στο Όρος Μάρσι ,το υψηλότερο σημείο της Νέας Υόρκης . Η πορεία του συνεχίζεται με την Κοιλάδα Χάντσον και τέλος κατευθύνεται προς τον Άνω κόλπο της Νέας Υόρκης όπου και έχει τις εκβολές του.

Ιστορία
Πριν την ευρωπαϊκή εξερεύνηση, ο ποταμός ήταν γνωστός από τους ιθαγενείς που διέμεναν στην περιοχή ως Muhheakunnuk (Νερά συνεχώς σε κίνηση). Ωστόσο στην πορεία ο Χένρυ Χάντσον,ένας Άγγλος που έπλεε για την Ολλανδική Εταιρεία Ανατολικών Ινδιών, εξερεύνησε τον ποταμό το 1609 και του έδωσε το όνομα του. Νωρίτερα, ο Ιταλός εξερευνητής Τζοβάνι ντα Βερρατσάνο,που έπλεε για τον  βασιλιά Φραγκίσκο Α' της Γαλλίας το 1524, είχε παρατηρήσει τον ποταμό-ως και ο πρώτος Ευρωπαίος γνωστός που εισήλθε στον Άνω κόλπο της Νέας Υόρκης-όμως θεώρησε ότι ο ποταμός ήταν εκβολή. Οι Ολλανδοί άποικοι ονόμασαν τον ποταμό Βόρειο Ποταμό - με τον ποταμό Ντέλαγουερ να ονομάζεται Νότιος Ποταμός - και αποτελούσε τη ραχοκοκαλιά της ολλανδικής αποικίας της  Νέας Ολλανδίας. Οι οικισμοί της αποικίας συγκεντρώθηκαν γύρω από το Χάντσον και η στρατηγική του σημασία ως πύλη προς το αμερικανικό εσωτερικό οδήγησε σε χρόνια ανταγωνισμού μεταξύ των  Άγγλων και των  Ολλανδών για τον έλεγχο του ποταμού και της αποικίας.

Παραπομπές

Δείτε επίσης
Νέα Υόρκη
Νιού Τζέρσεϋ
Ποταμοί των ΗΠΑ
Διλοφόσαυρος

Ο Διλοφόσαυρος ήταν ένας σαρκοφάγος δεινόσαυρος ,ο οποίος είχε ένα χαρακτηριστικό διπλό λόφιο στο πρόσωπό του που τον ξεχώριζε από τα άλλα είδη δεινοσαύρων και ανήκει στο γένος των σαυρίσχιων θηριόποδων δεινοσαύρων. Έζησε στην τωρινή Βόρεια Αμερική την Ιουράσια περίοδο και το μήκος του έφτανε μέχρι και τα εφτά μέτρα. Ακόμη, τρεφόταν με μικρότερους φυτοφάγους δεινόσαυρους και σύμφωνα με εκτιμήσεις, επειδή το σαγόνι του θεωρούνταν σχετίκα αδύναμο, λογικά σκότωνε τα θύματά του με τα κοφτερά νύχια των ποδιών του.

Παραπομπές 

Σαυρίσχια
Πανελλήνιο πρωτάθλημα στίβου ανδρών 2022

Το 108ο Πανελλήνιο πρωτάθλημα στίβου ανδρών διεξήχθη 25–26 Ιουνίου 2022 στο Καυτανζόγλειο Στάδιο, στη Θεσσαλονίκη, εκτός από τα πρωταθλήματα Δεκάθλου, 35 χλμ/20 χλμ βάδην και των 10.000 μ., που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δέκατη πέμπτη φορά στην ιστορία του.

Σχόλια
Συνολικά στα ανδρικά αγωνίσματα βαθμολογήθηκαν 100 σωματεία.

Αποτελέσματα

Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.

Δέκαθλο. Διεξήχθη στην Πάτρα 23-24 Ιουλίου 2022.
10.000μ. Διεξήχθη στην Λαμία στις 7 Μαΐου 2022.
Ημιμαραθώνιος. Διεξήχθη 20 Μαρτίου στην Αθήνα.
Μαραθώνιος. Διεξήχθη στις 13-14 Νοεμβρίου 2021 (δηλ. στα πλαίσια της σεζόν 2021-2022), ταυτόχρονα με τον 38ο Αυθεντικό Μαραθώνιο της Αθήνας.
20 χλμ βάδην. Διεξήχθη στην Πάτρα στις 8 Μαΐου 2022.
35 χλμ βάδην. Διεξήχθη στα Μέγαρα στις 23 Ιανουαρίου 2022.

Αποτελέσματα

Βαθμολογία Συλλόγων

Πηγές
 ΣΕΓΑΣ: Πανελλήνιο Πρωτάθλημα Ανδρών/Γυναικών, Θεσσαλονίκη (25-26/6).
 ΣΕΓΑΣ: Πανελλήνιο Πρωτάθλημα 10.000 μ. Α/Γ και Κ23 Λαμία (7/5). 
 ΣΕΓΑΣ: Πανελλήνιο Πρωτάθλημα συνθέτων Ανδρών/Γυναικων, Πάτρα (23-24/7). 
 ΣΕΓΑΣ: Πανελλήνιο Πρωτάθλημα 20χλμ. Βάδην, Πάτρα (8/5). 
 ΣΕΓΑΣ: Πανελλήνιο Πανελλήνιο Πρωτάθλημα 35χλμ. βάδην Α/Γ, Μέγαρα (23/1). 
 ΣΕΓΑΣ: Πανελλήνιο Πρωτάθλημα Ημιμαραθωνίου 20/3 Αθήνα. 
Αποτελέσματα Πανελλήνιου Πρωταθλήματος Μαραθωνίου 2021

Παραπομπές

Πανελλήνιο πρωτάθλημα στίβου
Στίβος το 2020
Αθλητισμός στην Πάτρα
Χάρμανλι

Το Χάρμανλι (βουλγαρικά: Харманли) είναι κωμόπολη στην Επαρχία Χάσκοβο, στη νοτιοκεντρική Βουλγαρία. Είναι το διοικητικό κέντρο του ομώνυμου Δήμου Χάρμανλι. Από τον Δεκέμβριο του 2009, η κωμόπολη έχει πληθυσμό 19.734 κατοίκους.

Κοντά στην τοποθεσία του Χάρμανλι στην ύστερη αρχαιότητα, κατά τη διάρκεια του Πολέμου των Κιβαλών στις αρχές του 4ου αιώνα, διεξήχθη η Μάχη της Μάρδιας μεταξύ των Ρωμαίων αυτοκρατόρων Λικίνιο και Μέγα Κωνσταντίνο. Το Χάρμανλι ιδρύθηκε το 1510 κατά μήκος του δρόμου που συνδέει την Κεντρική Ευρώπη και την Ανατολία.

Παραπομπές

Πόλεις της Βουλγαρίας
Μιρέλα Πάχου

Η Μιρέλα Πάχου (11 Ιουλίου 1986) είναι Ελληνίδα μουσικός και τραγουδοποιός.

Πληροφορίες 
Γεννήθηκε στη Ρόδο και σε ηλικία 18 ετών μετακόμισε στην Αθήνα για σπουδές. Παίζει πιάνο και ακορντεόν. Μεταξύ άλλων έχει συνεργαστεί με τους Μίλτο Πασχαλίδη, Βασίλη Καζούλη και Γιάννη Κότσιρα. Από το 2014 συνεργάζεται με τη δισκογραφική εταιρεία «Ogdoo Music Group».

Είναι διδάκτωρ στον Τομέα Δημοσίου Δικαίου στο Τμήμα Νομικής του Εθνικού και Καποδιστριακού Πανεπιστημίου Αθηνών .

Δισκογραφία

Άλμπουμ 
2014 Μιρέλα
2018 Λίγο χρώμα

Singles 
2018 Νομάδες
2018 Τι σε νοιάζει εσένα
2019 Έρωτας παρωδία
2020 Χορέψετε
2021 Λάθος διαδρομή
2021 Τα καλοκαίρια μου 
2022 Για να γελάω

Παραπομπές 

Ελληνίδες τραγουδίστριες
Έλληνες τραγουδοποιοί
Dune (μυθιστόρημα)

Το Dune είναι ένα μυθιστόρημα επιστημονικής φαντασίας του Αμερικανού συγγραφέα Φρανκ Χέρμπερτ. Το έργο πρωτοδημοσιεύτηκε σε δυο μέρη, το 1965 στο περιοδικό "Analog". Την ίδια χρονιά κέρδισε  το "Βραβείο Nebula" και το 1966 το "Βραβείο Hugo",τα σημαντικότερα βραβεία επιστημονικής φαντασίας στις Η.Π.Α..

Το μυθιστόρημα διαδραματίζεται σε μια μελλοντική φεουδαρχική, διαστρική κοινωνία στην οποία κατοικούν ευγενείς που ελέγχουν τα πλανητικά τιμάρια. 
Διηγείται την ιστορία του νεαρού Paul Atreides, του οποίου η οικογένεια είχε υπό την κατοχή της το τιμάριο  του πλανήτη , ο οποίος αν και  είναι ένας αφιλόξενος και διάσπαρτα κατοικημένος ερημικός χερσότοπος, περιέχει στο εσωτερικό του την ουσία  , που όταν έρθει σε επαφή με τον ήλιο και τον αέρα μετατρέπεται σε σκόνη. Αυτή η σκόνη είναι ένα ψυχεδελικό φάρμακο  που επεκτείνει τη διάρκεια της ζωής και διεγείρει τις πνευματικές ικανότητες. Το melange είναι, επίσης, απαραίτητο για τη κατάκτηση του σύμπαντος, το οποίο απαιτεί ένα είδος πολυδιάστατης επίγνωσης και πρόβλεψης των πραγμάτων που μόνο η ουσία προσφέρει. Εξαιτίας της πολύτιμης, για όλη την διαστρική κοινωνία, φύσης του melange, η κατοχή του συγκεκριμένου πλανήτη θεωρείται ζωτικής σημασίας. Στο βιβλίο περιγράφονται όλες οι πολιτικοί, κοινωνικοί, θρησκευτικοί, τεχνολογικοί και μηχανισμοί εξουσίας και διαπλοκής των ανθρώπινων κοινωνιών, καθώς ισχυρές οικογένειες ευγενών παλεύουν για την κατοχή του πολύτιμου πλανήτη.

Πλοκή

Παραπομπές

Εξωτερικοί σύνδεσμοι 
 Official website for Dune and its sequels
 
 Spark Notes: Dune, detailed study guide
 DuneQuotes.com – Collection of quotes from the Dune series
 Dune by Frank Herbert , reviewed by Ted Gioia (Conceptual Fiction )
 
 
 
 
 
 Dune by Frank Herbert - Foreshadowing & Dedication at Fact Behind Fiction
 Frank Herbert by Tim O'Reilly
 DuneScholar.com – Collection of scholarly essays

Αμερικανικά μυθιστορήματα
Μυθιστορήματα που διαδραματίζονται στο μέλλον
Dune (σειρά)
Μέγα Θεοξένια

Το  Μέγα Θεοξένια ήταν ένα ιστορικό ξενοδοχείο στην περιοχή της Πορταριάς το οποίο άφησε εποχή τόσο για την πολυτέλεια του όσο και για το μαρασμό που ακολούθησε. Ιδρύθηκε από τους αδελφούς Αθανασάκη και  λειτούργησε για πρώτη φορά το 1905.  Τα υπερπολυτελή δωμάτια του ξενοδοχείου, οι εντυπωσιακές και καινοτόμες εγκαταστάσεις του (διέθετε ασανσέρ, ιδιόκτητο κήπο, γήπεδα τένις και κρίκετ, κομμωτήριο ανδρών και γυναικών, αίθουσες χορού και βιβλιοθήκη. ) καθώς και η  προτίμηση του ξενοδοχείου από τον βασιλέα Γεώργιο Β΄,τον Κωνσταντίνο Α’ και τον Ελευθέριο Βενιζέλο αποτέλεσαν στοιχεία που ξεχώρισαν το Θεοξένια και του απέδωσαν το χαρακτηρισμό ιστορικό. Aξιοσημείωτο είναι ότι το Θεοξένια αποτέλεσε την αφορμή για να ασχοληθούν οι κάτοικοι της Πορταριάς με τον τομέα του τουρισμού ενώ παράλληλα συνέβαλε στο να αναγνωριστεί η Πορταριά με βασιλικό διάταγμα, περίπου το 1920, ως ένας χώρος με ιδιαίτερο φυσικό κάλλος. Ωστόσο κατά τη διάρκεια  του Β΄ Παγκοσμίου Πολέμου  με την άφιξη των Γερμανών στην Πορταριά το Θεοξένια μετατράπηκε σε στρατηγείο τους, ενώ το 1944 κάηκε ολοσχερώς από τους ηττημένους πλέον Γερμανούς ως πράξη εκδίκησης. Η καταστροφή του οδήγησε στο μαρασμό   και την εγκατάλειψη του ξενοδοχείου καθώς απαιτούνταν μεγάλα χρηματικά κεφάλαια για την επαναλειτουργία του. Παρ ‘όλα αυτά το Θεοξένια αποτελούσε, και αποτελεί σημείο αναφοράς της Πορταριάς.

Φωτοθήκη
  
 Η παραπάνω φωτογραφία , της τωρινής κατάστασης του Θεοξένια , δείχνει την κατάσταση στην οποία βρίσκεται έπειτα απο προσπάθεια αναστήλωσης του απο γνωστή αλυσίδα ξενοδοχείων η οποία όμως δεν συνεχίστηκε.

Παραπομπές

Εξωτερικοί Σύνδεσμοι
https://e-thessalia.gr/mega-xenodocheion-ta-theoxenia-i-marmarini-pinakida-einai-ekei-apo-to-1900/
https://www.vmoc.gr/el/2021/02/05/%CE%B2%CF%8C%CE%BB%CE%BF%CF%82-%CF%84%CE%BF%CF%85%CF%81%CE%B9%CF%83%CF%84%CE%B9%CE%BA%CF%8C%CF%82-%CF%80%CF%81%CE%BF%CE%BF%CF%81%CE%B9%CF%83%CE%BC%CF%8C%CF%82-%CE%BE%CE%B5%CE%BD%CE%BF%CE%B4%CE%BF/
https://www.taxydromos.gr/m/220651/polyteleia-se-egkataleipsh-kai-marasmo-theo3eneia-portarias.html
https://encyclopedia.ushmm.org/content/el/article/world-war-ii-in-europe

Ξενοδοχεία στην Ελλάδα
Κατακόμβες του Καληπόδιου

Οι Κατακόμβες του Καληπόδιου, ή το κοιμητήριο του Καληπόδιου, λατιν.: Catacumbae Calepodius, είναι μία από τις Κατακόμβες της Ρώμης. Είναι αξιοσημείωτες για το ότι περιέχουν τους τάφους του πάπα Καλλίστου Α΄ (είναι ο δημιουργός των Κατακομβών του Καλλίστου, που κάποτε περιείχε τους τάφους δεκάδων άλλων παπών) του πάπα Ιουλίου Α΄ και του Καληποδίου, από τον οποίο πήραν το όνομά τους.

Επιφανείς ενταφιασμοί 
Ο Κάλλιστος Α΄ (217–222) ενταφιάστηκε στις Κατακόμβες του Καληποδίου,  οι οποίες όμως δεν φέρουν το όνομά του, καθώς θρυλείται ότι ο πάπας βρισκόταν υπό την επιτήρηση των φρουρών τού Αυτοκράτορα Σεβήρου. Αυτός ο μύθος -καθώς και αυτός τού μαρτυρίου τού Καλλίστου Α΄- είναι απίθανος, καθώς δεν υπήρξε διωγμός των Χριστιανών από τον Αλέξανδρο Σεβήρο, που ήταν Αυτοκράτορας όταν απεβίωσε ο Κάλλιστος Α'.  Ωστόσο ο Ιούλιος Α΄ έστησε έναν πιο περίτεχνο τάφο του Καλλίστου Α΄ στην κατακόμβη τον 4ο αι., διακοσμημένο με τοιχογραφίες τού υποτιθέμενου μαρτυρίου του.  Αυτός ο τάφος ανακαλύφθηκε το 1960, αν και τα λείψανα μεταφέρθηκαν στη Σάντα Μαρία ιν Τραστέβερε το 790 από τον πάπα Αδριανό Α΄ μάλλον λόγω της επικείμενης εισβολής των Λομβαρδών. 

Ο μόνος άλλος παπικός τάφος στην Κατακόμβη του Καληποδίου ήταν αυτός του πάπα Ιουλίου Α΄ (337–352), του οποίου το λείψανο μεταφέρθηκε μαζί με του Καλλίστου Α΄ στη Σάντα Μαρία ιν Τραστέβερε.  Το λείψανο του Καληπόδιου, του παλαιοχριστιανού μάρτυρα, του επώνυμου της Κατακόμβης, επίσης μεταφέρθηκε με τους δύο ποντίφικες.

Δείτε επίσης 
 Κατάλογος αρχαίων μνημείων στη Ρώμη

Σημειώσεις

Βιβλιογραφικές αναφορές 
 Reardon, Wendy J. 2004. Οι θάνατοι των παπάδων . Macfarland & Company, Inc.ISBN 0-7864-1527-4
 Πληροφορίες επίσκεψης, συμπεριλαμβανομένης της διεύθυνσης
Κρεγκ Τόμας

Ο Κρεγκ Τόμας είναι αμερικάνος παραγωγός, ο οποίος έχει συμμετάσχει στην παραγωγή American Dad!, Oliver Beene,Quintuplets καθώς και στην επιτυχία του CBS, την κωμική σειρά How I Met Your Mother η οποία δημιουργήθηκε το 2005. O Κρεγκ Τόμας αποφοίτησε από το Wesleyan University το 1997.

ΔΟΥΛΕΙΕΣ 
  * How I Met Your Mother 
   Επεισόδια:

 "Pilot"
 "Purple Giraffe"
 "The Pineapple Incident"
 "Life Among the Gorillas. "
 "Nothing Good Happens After 2 A.M."
 "Milk"
 "Come On"
 "Where Were We?"
 "Monday Night Football"
 "Bachelor Party"
 "Something Blue"
 "Wait for It"
 "The Platinum Rule"
 "No Tomorrow"
 "Ten Sessions"
 "The Chain of Screaming"
 "Miracles"
 "Do I Know You?"
 "The Best Burger in New York"
 "Woooo!"
 "The Stinsons"
 "As Fast as She Can"
 "The Leap"
 "Definitions"
 "Robin 101"
 "The Playbook"
 "Girls Versus Suits"
 "Rabbit or Duck"
 "Doppelgangers"
 "Big Days"
 "Architect of Destruction"
 "Natural History"
 "Last Words"
 "Oh Honey"
 "Landmarks"
 "Challenge Accepted"
 "The Best Man"
 "Ducky Tie"
 "The Rebound Girl"
 "Tailgate"
 "The Burning Beekeeper"
 "The Broath"
 "Good Crazy"
 "The Magician's Code"
 "Farhampton"
 "The Pre-Nup"
 "The Final Page"
 "Band or DJ?"
 "P.S. I Love You"
 "Bad Crazy"
 "The Ashtray"
 "The Time Travelers"
 "Something Old"
 "Something New"
 "The Locket"
 "Coming Back"
 "Mom And Dad"
 "Bedtime Stories"
 "Bass Player Wanted"
 "Slapsgiving 3: Slappointment in Slapmarra"
 "How Your Mother Met Me"
 "Sunrise"
 "Rally"
 "Daisy"
 "The End of the Aisle"
 "Last Forever"

  * Oliver Beene
   Επεισόδια:

 "Dancing Beene"
 "The Nudie Mag"
 "X-Ray Specs"
 "A Trip To Connie Island"
 "Oliver and The Otters"

  * The Goodwin Games
    Επεισόδια: 

 "Pilot"
 "The Hamletta"

  * 'American Dad!
   Επεισόδια: 

 "Stan of Arabia: Part 2"

Παραπομπές
Κόνορ Σουίντελς

Ο Κόνορ Ράιαν Σουίντελλς που γεννήθηκε 19 Σεπτεμβρίου 1996 είναι Άγγλος ηθοποιός και μοντέλο. Ξεκίνησε την καριέρα του στα μέσα του 2010 και ήρθε στο φως της δημοσιότητας όταν υποδύθηκε τον Adam Groff στο Netflix στις σειρές κωμικού δράματος Σεξουαλική Αγωγή.

Πρώιμα χρόνια
Γεννήθηκε στο Λιούις του ανατολικού Σάσσεξ. Η μητέρα του πέθανε από καρκίνο του εντέρου όταν ήταν επτά χρονών. Μετά τον θάνατο της, αυτός με τον πατέρα του πήγαν να ζήσουν με τους γονείς του πατέρα του στο δυτικό Chiltington ώσπου μετακόμισαν στο Billingshurst. O Swindells φοίτησε στο κοινοτικό  κολλέγιο Rydon και στο σχολείο μέσης εκπαίδευσης Steyning.

Καριέρα
Ξεκίνησε να ασχολείται με την ηθοποιία όταν είδε μία αφίσα για οντισιόν σε μία τοπική θεατρική παράσταση και οι φίλοι του τον προκάλεσαν να πάρει τον πρωταγωνιστικό ρόλο. Έπειτα συμμετείχε σε άλλες δύο τοπικές θεατρικές παραστάσεις και στο τέλος της τρίτης απέκτησε μάνατζερ. Το 2017 είχε φιλική συμμετοχή σε ένα επεισόδιο στη σειρά Harlots, υποδύοντας το Mostyn. Επίσης εμφανίστηκε και στο βρετανικό κανάλι Sky One σε ένα επεισόδιο της δραματικής σειράς Jamestown, παίζοντας το Fletcher.
Το Μάρτιο του 2017 επιλέχθηκε για να αντικαταστήσει τον Τζο Άλγουιν υποδύοντας το Ντόναλντ στην ταινία Aπαγωγή, που είναι ένα σκωτσέζικο ψυχολογικό θρίλερ σκηνοθετημένο από τον Kristoffer Nyholm.
Το 2018 πρωταγωνίστησε στη δραματική ταινία VS που σκηνοθετήθηκε από τον Εντ Λίλι.
Από το 2019 βρέθηκε στο πλάι του Άσα Μπάτερφιλντ και της Τζίλιαν Άντερσον στο κωμικό δράμα του Netflix Σεξουαλική Αγωγή ως τον γιο του διευθυντή, Άνταμ Γκροφ, έναν νταή που έχει κακή και έντονη σχέση με τον πατέρα του.

Βραβεία και Διακρίσεις

Παραπομπές

Άγγλοι ηθοποιοί